Mansaniljas (Kuba)
Mansaniljas (isp. Manzanillo) – miestas pietryčių Kuboje, Granmos provincijoje, Gvakanajabo įlankos (Karibų jūra) pakrantėje, netoli Kauto upės deltos. Geležinkelis į Bajamą. Maisto (žuvies konservų, melasos, tabako), odos, tekstilės, odos ir avalynės pramonė. Laivų remontas. Yra žvejybinis uostas. Apylinkėse auginama kava, tabakas, cukrus, ryžiai, vaisiai, verčiamasi gyvulininkyste ir bitininkyste.